als_Latn dik_Latn sag_Latn
Xhaxhka: Nga programet e nxitjes së punësimit do të përfitojnë rreth 5,500 punëkërkues të papunë
“Për vitin 2017 synojmë të vazhdojmë reformën e transformimit të Shërbimit Kombëtar të Punësimit si pjesë e reformës së sistemit të Arsimit Profesional. Do të realizojmë 27.000 punësime të punëkërkuesve të regjistruar në Zyrat e Punësimit dhe në të gjitha rastet do aplikojmë politikat tona gjithëpërfshirëse, duke synuar që 45 për qind e të punësuarve të jenë gra, 50 për qind të jenë të rinj, 1300 persona të jenë romë dhe egjiptianë, 150 të tjerë të jenë persona me aftësi të kufizuara. Kështu u shpreh ministrja e Mirëqenies Sociale dhe Rinisë, Olta Xhaxhka, gjatë një vizite në fabrikën e këpucëve Fital.
Sipas saj, qeveria synon të rrisë numrin e vendeve të lira të punës me 5% krahasuar me vitin paraardhës.
“Qëllimi ynë është të përfshijmë në programet e nxitjes së punësimit 5,500-6,000 punëkërkues të papunë, nga të cilët 50% nga grupet e vulnerabël, duke i dhënë përparësi edhe studentëve të sapo diplomuar.
Do të zbatojmë një programi të ri për nxitjen e vetëpunësimit, duke pasur kryesisht në fokus punëkërkuesit e papunë të rinj deri në 20 vjec. Do të formojmë Qendrat Publike të Formimit Profesional për 13 mijë punëkërkues të papunë, nga të cilët 2000 do të punësohen pas përfundimit të një kursi trainimi.
Sot kemi 21 zyra të reja moderne punësimi të ristrukturuara. Modeli parashikohet të shtrihet në të 61 bashkitë, sipas ndarjes së re territoriale. Ky model, synon jo vetëm përmirësimin e mëtejshëm por dhe zbatimin e standarteve bashkëkohore, siç është edhe ngritja e infrastrukturës për kërkesat për punë të personave me aftësi të kufizuara.
Kompania FITEL, por jo vetëm, ka punësuar vetëm gjatë vitit 2016, 101 persona nëpërmjet programeve tona të nxitjes së punësimit, si dhe ka punësuar një person me aftësi të kufizuara.
Në fund të vitit 2015 ishin 150 mijë punëkërkues të papunë. Ky numër është ulur në 94 mijë, në fund të 2016.
• zyrat e punës u kanë shërbyer 120 mijë punëkërkuesve të papunë.
• Kanë ngritur 50 mijë kontakte me punëdhënës, gjë që ka bërë të mundur të kemi 40 mijë oferta punë në vitin e fundit.
• Për ata që janë të pamundur të shkojnë në arsim profesional, për shkak të kushteve ekonomike, familjare, moshës etj, kemi ngritur kurse të kualifikimit profesional. Vetëm vitin e fundit, 17 mijë kursantë janë kualifikuar në këto qendra dhe 13 mijë punëkërkues janë asistuar të marrin formimin e duhur nga qendrat tona në mënyrë që të jenë të punësueshëm”, tha ministrja.
Në këto katër vite raportohen 74 mijë punësime të realizuara, nëpërmjet ndërmjetësimit të zyrave të punës. Dhe më shumë se 53 për qind e të punësuarve janë gra dhe vajza. Niveli i punësimit të të rinjve është rritur në 42 përqind, ose rreth 35 mijë të rinj të punësuar. Numërojmë rreth 1000 persona që i përkasin minoriteteve dhe 160 persona me aftësi të kufizuara për vitin 2016.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn